**Cursivitate**

*Intel1anima*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sã pendulezi în lume între alb şi negru,

sã te gãseşti neîncetat,

centrifugal,

între pustiul de a fi

şi muntele de a fi,

între cãmila ce ascunde tot deşertul în cocoaşã

sau vulturul ce poartã,

neştiut, pe aripi, toatã zarea,

aceasta este drama eternei sfâşieri.

Sã laşi în urmã, zi de zi,

clipe în agonie,

chipuri ce nu mai sunt în pas cu vremurile,

sã vezi oglinda vieţii tale

în lucruri strãine de esenţa ta,

aceasta este drama eternei fragmentãri

şi a eternei înstrãinãri.

S-arunci de-a valma

în suflet şi în poezie

obiecte, gesturi,

mimetisme goale,

forme greoaie şi alambicate,

pentru cã îţi repugnã

cursivitatea, simplitatea,

iubirea, zborul,

creîndu-ţi astfel iluzia sincronicitãţii,

aceasta este drama eternei rãtãciri.

Prefer sã fiu cursivã ca apa,

sã oglindesc în valurile mele

norii,

şi aurorele trandafirii,

cerul cu stele,

şi luna cu doruri şi iubiri înãlţãtoare.

Mi-e dor sã pot plana cu-aripi de vultur

şi ochi pãtrunzãtori

deasupra lumii şi a timpului,

sã pot sã reînviu şi sã unesc în poezie

clipele şi oamenii ce-au existat,

fragmentele de timp ale-omenirii

care-au agonizat şi au murit în pustiul

pe care,

în mod atât de eronat,

toţi îl numesc trecut,

sã pot reface cursul firesc

al vieţii

de la esenţe pânã în prezent.

Aceasta este

simplitatea şi cursivitatea mea.